**คณะสัตวแพทยศาสตร์ มข. ร่วมโครงการ “จิตอาสาสืบสานพุทธศาสน์”**

เมื่อวันอาทิตย์ที่ 20 ตุลาคม 2562 ที่ผ่านมา เวลา 04.30-11.00 น. คณะสัตวแพทยศาสตร์ มหาวิทยาลัยขอนแก่น โดยภารกิจด้านกิจการนักศึกษาและศิษย์เก่าสัมพันธ์ งานวิจัยและบริการการศึกษา ได้นำนักศึกษาคณะสัตวแพทยศาสตร์ จำนวน 10 คน และบุคลากร จำนวน 3 คน เข้าร่วมโครงการ **“จิตอาสาสืบสานพุทธศาสน์”** ณ วัดหนองผือ (เกิ้ง) บ้านหนองผือ ตำบลหนองผือ อำเภอหนองเรือ จังหวัดขอนแก่น โดยมีวัตถุประสงค์เพื่อให้นักศึกษาและบุคลากรได้ร่วมกิจกรรมด้านทำนุบำรุงศิลปะและวัฒนธรรมอันดีงามของสังคมไทย นอกจากนั้นยังเป็นการบูรณาการด้านจิตอาสาร่วมกับการพัฒนาด้านคุณธรรม จริยธรรม และการบำเพ็ญตนเป็นประโยชน์เพื่อสาธารณะ โดยนักศึกษาที่เข้าร่วมโครงการได้ช่วยกันในการจัดเก็บสิ่งของสัมภาระในการจัดงานของทางวัด ช่วยเคลื่อนย้ายและบรรทุกสิ่งของช่วยผู้มาร่วมจัดทำโรงทาน โดยมี **ผศ.น.สพ.ดร.สุวิทย์ อุปสัย** รองคณบดีฝ่ายพัฒนานักศึกษาและดิจิทัล และ **ผศ.ดร.จรีรัตน์ เอี่ยมสะอาด** ผู้ช่วยคณบดีฝ่ายพัฒนานักศึกษา เข้าร่วมกิจกรรมและควบคุมดูแลการปฏิบัติงานในครั้งนี้